ליטר

ליטר הוא יחידת מידה מקובלת לנפח בשיטה המטרית, השווה לנפחה של קובייה שאורך מקצועה דצימטר.

1 ליטר = 1,000 (103) סנטימטר מעוקב (סמ"ק) = 1,000 מיליליטר (מ"ל).
1 ליטר = 1 דצימטר מעוקב. 
1 ליטר = 0.001 (10−3) מטר מעוקב (מ"ק) = 0.001 קילוליטר.

המסה של ליטר אחד של מים מזוקקים בטמפרטורה של 4 מעלות צלזיוס ובלחץ של אטמוספירה אחת – היא, בקירוב, קילוגרם אחד. הסיבה לכך היא שכך הוגדרו במקור הגרם והליטר (על פי הגדרת 1795 - גרם אחד הוא מסתו של סנטימטר מעוקב אחד של מים בטמפרטורת ההתכה של המים תרגום לעברית: גרם הוא משקלו של נפח של קובייה בגודל מאית המטר של מים טהורים, בטמפרטורה בה קרח נמס. והליטר הוא דצימטר מעוקב אחד), אך בעקבות שינויים בהגדרות המטר והקילוגרם כיום מדובר על קירוב בלבד.

הליטר הוא יחידת מידה מקובלת למדידת נפח הן לנוזלים והן למוצקים. סימונו הרשמי הוא האות הלטינית L קטנה (מאז 1879) או גדולה (מאז 1979).

 היסטוריה 
במקור נקרא הליטר "cadil", ניתן לראות דוגמה למכל בגודל cadil במוזיאון לאומנויות ולמקצועות אשר בפריז, בירת צרפת.

הליטר הוצג בצרפת בשנת 1795 כאחת מ"יחידות המידה הרפובליקניות" החדשות והוגדר כדצימטר מעוקב אחדתרגום לעברית: ליטר: יחידת נפח המשמשת הן לנוזלים והן למוצקים הזהה בערכה לקוביה [שכל אחד ממקצועותיה] באורך של עשירית המטר.. אורך הדצימטר המקורי היה 44.344 לין (), שתוקן ב-1798 ל-44.3296 לין, מה שהפך את הליטר המקורי ל-1.000974 דצימטר מעוקב של ימינו.

בשנת 1879 אימצה את הגדרת הליטר הוועדה הבינלאומית למשקלות ולמידות , International Committee for Weights and Measures, הידוע בקצרה כ-CIPM, והעניקה לו את הסמל l (האות הלטינית הקטנה L).

בשנת 1901 נערך הכנס השלישי של הכנס הכללי למשקלות ולמידות , General Conference on Weights and Measures, כנס הידוע גם בראשי התיבות כ-CGPM, בו הוגדר מחדש הליטר כחלל התפוס על ידי 1 ק"ג מים טהורים בטמפרטורת הצפיפות המרבית שלו (3.98 מעלות צלזיוס) בלחץ של 1 אטמוספירה. הגדרה מחודשת זו שינתה את נפחו של הליטר כך שנפחו יהא 1.000028 דצימטר מעוקב לערך (עבודות עיוניות מוקדמות יותר מעריכות אותו בדרך כלל על 1.000027 דצימטר מעוקב).

בשנת 1964, בכנס השנים-עשר של הכנס הכללי למשקלות ולמידות התבצעה חזרה להגדרה המקורית, כלומר הוגדר הליטר ביחס מדויק למטר, כשם נוסף לדצימטר מעוקב, משמע נפחו כנפח 1 דצימטר מעוקב במדויק. זוהי ההגדרה המקובלת כיום.

בשנת 1979, בכנס השישה-עשר של הכנס הכללי למשקלות ולמידות, אומץ בנוסף הסמל L (אות גדולה ולא אות קטנה). חברי הכנס הביעו העדפה כי בעתיד יישמר רק אחד משני הסמלים הללו עבור הליטר, אך ב-1990 אמרו שטרם בשלה העת לקבל החלטה שכזו.

 יחידות מידה המבוססות על ליטר 
ממוזער|חוגגים באוקטוברפסט (Oktoberfest) של שנת 2006 שותים מכוסות בירה בנפח ליטר אחדעל אף שהליטר אינו חלק אינטגרלי ממערכת היחידות הבין-לאומית ("יחידות SI"), ניתן להוסיף לו תחיליות SI על מנת לתאר נפחים שונים. אחד הנפחים הנפוצים ביותר הוא המיליליטר, שגודלו הוא אלפית הליטר וניתן להתייחס אליו כיחידת SI גם כ"סנטימטר מעוקב". ראו הרחבה לגבי תחיליות שונות בטבלה שלהלן:
מכפלה של ליטרשם עברישמות בינלאומייםסימונים בינלאומיים102הקטוליטרHectoliterHectolitrehLhl101דקליטרDecaliterDecalitredaLdal100 = 1ליטרLiterLitreLl10−1דציליטרDeciliterDecilitredLdl10−2סנטיליטרCentiliterCentilitrecLcl10−3 (מ"ל)MililiterMililitremLml10−6מיקרוליטרMicroliterMicrolitreµLµl10−9ננוליטרNanoliterNanolitrenLnl10−12פיקוליטרPicoliterPicolitrepLpl10−15פמטוליטרFemtoliterFemtolitrefLfl10−18אטוליטרAttoliterAttolitreaLal

 המרה מיחידות מידה לא-מטריות 
ממוזער|יחידות מידה מקובלות לדלק ברחבי העולםמלבד הליטר, קיימות גם יחידות מידה למדידת נפח אחרות, שאינן חלק מהשיטה המטרית. כך לדוגמה בארצות הברית של אמריקה נהוג לעיתים למדוד נפח בגלון אמריקאי ולא בליטרים, לדוגמה ברכישת דלק בתחנות דלק.
נפחו של ליטר אחד בקירוביחידת מידה לא-מטריתשווה נפח בליטרים≈0.87987699קווארט אימפריאליקווארט אימפריאלי≡1.1365225L≈1.056688קווארט אמריקאיקווארט אמריקאי≡0.946352946L≈1.75975399פיינט אימפריאליפיינט אימפריאלי≡0.56826125L≈2.11337641פיינט אמריקאיפיינט אמריקאי≡0.473176473L≈0.21996925גלון אימפריאליגלון אימפריאלי≡4.54609L≈0.2641720523גלון אמריקאיגלון אמריקאי≡3.785411784L≈0.0353146667רגל מעוקבתרגל מעוקבת≡28.316846592L≈61.023744אינץ' מעוקבאינץ' מעוקב≡0.016387064L≈35.19508אונקיית נוזלים אימפריאליתאונקיית נוזלים אימפריאלית≡28.4130625mL≈33.814023אונקיית נוזלים אמריקאיתאונקיית נוזלים אמריקאית≡29.5735295625mL

 דוגמאות לשימושים ביחידת הליטר 
ממוזער|כוס מדידה עם שנתות המסמנות מיליליטרים וליטרים.
יחידה זו נפוצה בתחומים רבים בשימוש היום-יומי - דוגמאות:
 נפח של תרופות בתחום הרפואה
 נפח של מוצרים בתחום הקולינריה
 נפח של תא מטען, בתעשיית הרכב
 נפח של תיקי גב
 נפח של מארזי מחשב
 נפח של מכשירי מיקרוגל
 נפח של מקררים
 נפח של מכלי מיחזור
 נפח בתעשיית המנועים
 נפח בתערובת שתילה

ראו גם
 יחידות מידה לנפח
 גלון

קישורים חיצוניים



 הערות שוליים 

קטגוריה:יחידות מידה בכימיה
קטגוריה:יחידות מידה: נפח